No 1301/2006, заявителят може да подава за всеки пореден номер само по едно заявление за лицензия за внос седмично. В случай на подаване на повече от едно заявление от един и същ заявител, всички подадени заявления са недопустими, а гаранциите, предоставени при подаването на заявленията, се конфискуват в полза на съответната държава членка.
 Заявленията за лицензии за внос се подават до компетентните органи на държавите членки всяка седмица не по-късно от петък, 13 часа брюкселско време. Те се подават най-късно до петък, 17 октомври 2014 г., 13 ч. брюкселско време.
 2. Във всяко заявление за лицензия за внос се посочва количество в килограми (цели числа), което не може да надвишава общото количество на съответната квота.
 3. Лицензиите за внос се издават на четвъртия работен ден след съобщението, посочено в член 4, параграф 1.
 4. В заявлението за лицензия за внос и в лицензията за внос в клетка 8 се посочва името „Украйна“ и клетката „да“ се отбелязва с кръстче. Лицензиите са валидни само за продуктите с произход от Украйна.
 Член 3
 Валидност на лицензиите за внос
 Съгласно член 22, параграф 2 от Регламент (ЕО) No 376/2008 срокът на валидност на лицензията за внос се изчислява от деня на действителното ѝ издаване.
 Срокът на валидност на лицензията за внос е срокът, определен в член 6, параграф 1, буква б) от Регламент (ЕО) No 1342/2003. Във всички случаи този срок на валидност изтича най-късно на 31 октомври 2014 г.
 Член 4
 Съобщения
 1. Най-късно до 18 часа брюкселско време в понеделника след седмицата на подаване на заявления за лицензии за внос държавите членки съобщават на Комисията по електронен път всички заявления по поредни номера, заедно с произхода на продукта и заявеното количество, включително нулевите количества.
 2. В деня на издаване на лицензиите за внос държавите членки съобщават на Комисията по електронен път информацията за издадените лицензии, посочена в член 11, параграф 1, буква б) от Регламент (ЕО) No 1301/2006, заедно с общите количества, за които са издадени лицензиите за внос.
 Член 5
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 април 2014 година.
 За Комисията
 Председател
 José Manuel BARROSO
 (1) ОВ L 347, 20.12.2013 г., стр. 671.
 (2) Регламент (ЕС) No 374/2014 на Европейския парламент и на Съвета от 16 април 2014 г. за намаляване или премахване на митата върху стоки с произход от Украйна (ОВ L 118, 22.4.2014 г., стр. 1).
 (3) Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).
 (4) Регламент (ЕО) No 1342/2003 на Комисията от 28 юли 2003 г. относно определяне на специални подробни правила за прилагане на режима на вносни и износни лицензии в сектора на зърнените култури и в